‘Aunty Merle’ kom 3de keer terug na Baxter | Netwerk24
Deur Herschelle Benjamin 16 November 2018 17:00
Volgende jaar kry mense in Johannesburg ook die kans om haar te leer ken. Die produksie open op 1 Februarie in die Joburg Theatre.
Marc Lottering as die immergewilde Aunty Merle.
Die musiekspel speel in Athlone se bekende Belgravia-straat af waar Aunty Merle se dogter, Abigail (Tracy-Lee Olivier), haar verlowing aan haar Bantry Bay-kêrel (Paul du Toit) aankondig. Loukmaan Adams vertolk die rol van Abigail se korrupte gewese kêrel, Denver Paulse, wat wil moeilikheid maak.
Aunty Merle: The Musical is vanjaar vir vier Fleur du Cap-pryse benoem.
Die speelvak in die Baxter begin op 3 Desember met 14 akteurs en ’n orkes op die verhoog. Daar is 11 oorspronklike liedjies van die Afrikaanse sanger Tarryn Lamb en Lottering in die stuk.
Lara Foot doen die regie en Alistair Izobell is die musikale regisseur. Die Kaapse danser Grant van Ster is die choreograaf.
Lottering vertolk die rol van Aunty Merle en die res van die rolverdeling is Royston Stoffels, Tankiso Mamabolo, Gina Shmukler, Adrian Galley, Carmen Maarman, Zandile Madliwa, Sizwesandile Mnisi, Anzio September, Crystal Finck en Austin Rose.
* Opvoerings is Maandag tot Vrydag om 19:30 en Saterdag om 14:00 en 19:30. Kaartjies kos tussen R100 en R195. Besprekings by webtickets.
Welkom terug, Aunty Merle